text: Fange fortsat på flugt
  23 juli 2012 kl. 07.13
  Bandelederen Mohammed Figuigui har ikke efterladt sig nogen spor. For godt en uge siden stak han af fra statsfængslet i Enner ved Horsens.
  Politiet er fortsat uden spor efter flugtfangen Mohammed Figuigui.
  - Han er formentlig i Marokko eller et andet land. Hvis han stadig var i Danmark, tror jeg, at vi ville have hørt noget fra en i miljøet, siger politikommissær Steffen Thaaning Steffensen til Horsens Folkeblad.
  Mohammed Figuigui stammer fra Marokko. Han har en dom for drabsforsøg.
  - Vi venter på ham og tager ham, når han kommer hjem. Jeg tror, han sidder et sted i udlandet og lige trækker vejret, men selvfølgelig kommer han her til landet igen, siger Steffen Thaaning Steffensen til Horsens Folkeblad.
  